इसके अलावा आइईईएफए के साइमन निकोल्स के मुताबिक बांग्लादेश द्वारा खरीदी जाने वाली बिजली की ‘तय कीमत 8.6127 अमेरिकन सेंट्स या 5.82 रुपए प्रति इकाई है. इस कीमत में क्या शामिल किया गया है क्या नहीं, इस बारे में (बांग्लादेश पावर डिवेलपमेंट) बोर्ड कोई जानकारी नहीं देता.’ यह कीमत उस कीमत से काफी ज़्यादा है जो बांग्लादेश प्रतिस्पर्धात्मक नीलामी के ज़रिए अन्य भारतीय कंपनियों से खरीदी जा रही बिजली के लिए चुका रहा है. मसलन नेशनल थर्मल पावर कॉर्पोरेशन को फरवरी 2018 में एक बोली जीतने के बाद बांग्लादेश को प्रति इकाई 3.42 रुपए की दर से 300 मेगावाट बिजली आपूर्ति करने का ठेका मिला है.